Рикарда Хух
О, цъфнала морава

Превод от немски: Венцеслав Константинов, —

chitanka.info

О, цъфнала морава, скоро ще посърнеш!

Ах, звезден небосвод, и теб ли смърт те чака?

А щастие за мен е с взор да ме обгърнеш,

Желая само дълго да те гледам в мрака!

Очите на духа, любовните жасмини,

Звезди, нима ще спрете жарко да блестите

Със златна синева над тъмните рътлини?

Земя, небе умират, ако не пламтите!

1891

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.